钦定古今图书集成/明伦汇编/闺媛典/第354卷 > 《素云引为元霜公子赋〈元霜璜溪吕氏月台名也〉》
## 钦定古今图书集成/明伦汇编/闺媛典/第354卷 > 《素云引为元霜公子赋〈元霜璜溪吕氏月台名也〉》

杨维祯

清河美人姑射神，梦中认得梨花云。“朝朝暮暮不肯
雨，璚枝玉叶光轮囷。靘妆不染胭脂水，轻歌欲遏鸾
笙起。五花细马驮春风，罗带飘飘白鹇尾。柔情易逐
彩霞空，半掩春衣嘶玉龙。九点峰前指归路，家住松
陵东复东。桃叶桃根春已暮，又逐飞化渡江去。梨园
昨夜春雨多，回首孤飞在何处。何处孤飞去复来，直”
是元霜百尺台。